| PROPORCIONALITAT NUMÈRICA
Magnituds directament proporcionals

1.2.- Magnituds directament proporcionals.
Sovint ens trobem que els valors que poden prendre dues magnituds diferents es poden relacionar. Així per exemple:

- El nombre de quilograms de pomes comprades i el preu, en euros, que haurem de pagar, mantenen la relació que veiem a la taula següent:

Quantitat (kg) de pomes comprades | 1 | 2 | 3 | 4 | 5 | 6 | ... | 20 | ....
Preu (€) a pagar | 1,20 | 2,40 | 3,60 | 4,80 | 6,00 | 7,20 | ... | 24,00 | ....

> i de ben segur, que sabries deduir quant costarien 9 kg de pomes encara que no apareixi a la taula.

- El nombre d'entrades per una obra de teatre i el preu, en euros, que haurem de pagar, mantenen una relació com la que veiem a la taula següent:

Quantitat d'entrades comprades | 1 | 2 | 3 | 4 | 5 | 6 | ... | 20 | ....
Preu (€) a pagar | 8 | 16 | 24 | 32 | 40 | 48 | ... | 160 | ....

> i no et costaria gaire dir quant costarien 12 entrades, malgrat que aquest valor no apareix a la taula.

- Els litres consumits per un cotxe i el nombre de quilòmetres recorreguts també estan relacionats:

Distància (km) recorreguda | 100 | 200 | 300 | 400 | 500 | 600 | ... | 2000 | ....
Consum (L) | 9 | 18 | 27 | 36 | 45 | 54 | ... | 81 | ....

> i no et costaria gaire dir el consum al fer 150 km, tot i que aquest valor no apareix a la taula.

La relació existent entre les variables dels tres exemples anteriors és molt usual, i direm que són magnituds directament proporcionals.

- Però què vol dir això?
- Com podem reconèixer si dues magnituds són o no directament proporcionals?
- Quins càlculs podrem fer amb aquestes magnituds?

El nostre objectiu és descobrir-ho!

A l'escena pots descobrir una de les característiques de les magnituds directament proporcionals. S'analitzen cadascun dels exemples anteriors pas per pas. P rem la flexa de SEGÜENT PAS per anar analitzant l'exemple actual. Prem la flexa de SEGÜENT EXEMPLE per analitzar un altra cas.

| Autor: Lluís Bosch Casas
© Ministerior de Educación, Política Social y Deporte. Año 2009

Los contenidos de esta unidad didáctica están bajo una licencia de Creative Commons si no se indica lo contrario.